**ЗАКОН**

**О ИЗМЈЕНАМА И ДОПУНАМА ЗАКОНА О НАУЧНОИСТРАЖИВАЧКОЈ ДЈЕЛАТНОСТИ И ТЕХНОЛОШКОМ РАЗВОЈУ**

Члан 1.

У Закону о научноистраживачкој дјелатности и технолошком развоју („Службени гласник Републике Српске“, бр. 6/12, 33/14 и 66/18) у члану 7. у ставу 3. ријечи: „Министар науке и технологије“ замјењују се ријечима: „Министар за научнотехнолошки развој, високо образовање и информационо друштво“.

Члан 2.

У члану 9. став 1. мијења се и гласи:

„Резултати научноистраживачког рада су: научни и прегледни рад (чланак) објављен у часопису који је доступан међународној и домаћој научној јавности, научна монографија, поглавље у научној монографији, саопштење или рад објављен у зборнику са научног скупа, уводно предавање на научном скупу, предавање по позиву са међународног или домаћег научног скупа штампано у цјелини или у изводу, саопштење са међународног или домаћег научног скупа штампано у цјелини или у изводу, објављена научна критика или полемика, рецензија, менторство докторске дисертације, лексикон, енциклопедија, картографска публикација, докторски радови, нова сорта, патент, техничка рјешења, нове методе, нови материјали, те нови технолошки поступак.“

Члан 3.

У члану 14. ријечи: „Министарство науке и технологије“ замјењују се ријечима: „Министарство за научнотехнолошки развој, високо образовање и информационо друштво“.

Члан 4.

Члан 17. мијења се и гласи:

**„**(1) Општи интерес и стратешки циљеви у научноистраживачкој дјелатности, у смислу овог закона, остварују се путем програма:

а) основних, примијењених и развојних истраживања,

б) оспособљавања младих надарених за научноистраживачки рад,

в) стипендирања студената који постижу врхунске резултате у учењу и истраживању,

г) набавке научне и стручне литературе из иностранства и приступа електронским научним и стручним базама података,

д) издавања научних публикација,

ђ) одржавања научних скупова,

е) промоције и популаризације науке и технологије,

ж) унапређења инфраструктуре и набавке опреме неопходне за научноистраживачки рад,

з) међународне научноистраживачке сарадње,

и) јачања капацитета за спровођење политика научноистраживачке дјелатности и технолошког развоја,

ј) подстицања научне продуктивности у међународним референтним часописима и награђивање за научна достигнућа,

к) подстицање и подршка учешћа младих на олимпијадама знања и међународним такмичењима из области природних наука, математике, информатике и инжењерства.

(2) Општи интерес и стратешки циљеви технолошког развоја, у смислу овог закона, остварују се путем програма:

а) истраживања у области технолошког развоја,

б) подстицања проналазаштва, иновација и заштитe интелектуалног власништва,

в) трансфера знања и технологија и подстицања примјене резултата научноистраживачког рада,

г) подршке организацијама за инфраструктурну подршку развоја технологија,

д) подршке иновативном предузетништву и развоју нових технологија.

(3) Финансијским планом Министарства утврђују се програми из ст. 1. и 2. овог члана који ће бити подржани у тој години и износ средстава за финансијску подршку, у складу са законом.“

Члан 5.

Члан 18. мијења се и гласи:

„(1) Програме из члана 17. став 1. т. а), б), г), д), ђ), е), ж), з), и) и к) овог закона могу остваривати: Академија наука и умјетности Републике Српске, високошколске установе и научноистраживачке организације на начин и под условима утврђеним овим законом.

(2) Програме из члана 17. став 1. т. б), в) и ј) овог закона могу остваривати физичка лица: студенти сва три циклуса високог образовања, истраживачи запослени у научноистраживачким организацијама и научно-наставни и сараднички кадар у установама високог образовања на начин и под условима утврђеним овим законом.

(3) Програме из члана 17. став 1. т. д) и ђ) овог закона могу остваривати научна удружења на начин и под условима утврђеним овим законом.

(4) Програме из члана 17. став 2. т. а), б), в), г) и д) овог закона могу остварити правна лица, а програме из т. б) и д) става 2. члана 17. овог закона физичка лица која уводе или иновирају технологије, производе и подстичу технопредузетништво или обављају иновационе дјелатности, на начин и под условима утврђеним овим законом.“

Члан 6.

Члан 19. брише се.

Члан 7.

У члану 25. у тачки б) ријечи: „научног подмлатка“ замјењују се ријечима: „младог научноистраживачког кадра“.

Члан 8.

У члану 29. у ставу 1. ријечи: „оцјењивање постигнутих резултата научноистраживачког рада“ бришу се.

Члан 9.

У члану 30. у ставу 1. ријеч: „удружење“ брише се.

Послије става 1. додаје се нови став 2. који гласи:

„(2) У научноистраживачке организације спадају:

а) Академија наука и умјетности Републике Српске,

б) високошколске установе,

в) научноистраживачки и истраживачкоразвојни институти и

г) истраживачки центри.“

Досадашњи став 2. постаје став 3.

Члан 10.

Члан 36. брише се.

Члан 11.

Члан 38. брише се.

Члан 12.

У члану 57. став 3. брише се.

Члан 13.

Послије члана 61. назив главе V: „РЕГИСТАР НАУЧНОИСТРАЖИВАЧКИХ ОРГАНИЗАЦИЈА, ОЦЈЕНА РАДА И САРАДЊА СА УСТАНОВАМА ВИСОКОГ ОБРАЗОВАЊА“ и члан 62. мијењају се и гласе:

„РЕГИСТАР НАУЧНОИСТРАЖИВАЧКИХ ОРГАНИЗАЦИЈА И НАУЧНИХ УДРУЖЕЊА

(1) Министарство води Регистар, а у Регистар се уписују само организације које испуњавају услове за обављање научноистраживачке дјелатности, у складу са овим законом.

(2) Организације у смислу Регистра из става 1. овог члана су научноистраживачке организације из члана 30. овог закона и научна удружења из члана 57. овог закона.

(3) Министар правилником прописује услове и поступак уписа организације у Регистар из става 1. овог члана, њихово брисање из Регистра, формирање и вођење Регистра, те садржај образаца за подношење захтјева за упис и образаца за извод из Регистра.

(4) Организације које нису уписане или су избрисане из Регистра не могу учествовати у остваривању програма из члана 17. овог закона.“

Члан 14.

У чл. 63. до 68. ријеч: „научноистраживачка“ у одговарајућем падежу брише се.

Члан 15.

У члану 70. у ставу 5. у т. а) и г) ријеч: „књиге“ замјењује се ријечју: „монографије“.

Члан 16.

У члану 85. у ставу 4. ријечи: „Министарству просвјете и културе и“ бришу се.

Члан 17.

У члану 92. послије ријечи: „високошколске установе“ додаје се запета и ријечи: „привредна друштва“.

Члан 18.

Члан 93. брише се.

Члан 19.

Члан 94. брише се.

Члан 20.

У члану 106. послије става 3. додају се нови ст. 4, 5, 6. и 7. који гласе:

„(4) Конкурсну процедуру спроводи комисија коју именује министар.

(5) Министар на приједлог комисије доноси рјешење о додјели средстава за спровођење програма.

(6) Обавјештење и рјешење о додјели средстава за спровођење програма доставља се свим учесницима конкурса.

(7) Рјешење министра је коначно и против њега се може покренути управни спор.“

Члан 21.

Члан 109. брише се.

Члан 22.

Послије члана 110. додаје се нови члан 110а, који гласи:

„Члан 110а.

(1) Научноистраживачке организације и научна удружења дужни су ускладити своју организацију, рад и општа акта с одредбама овог закона, у року од годину дана од дана ступања на снагу овог закона.

(2) Изузетно од става 1. овог члана, на захтјев научноистраживачке организације или научног удружења, Министарство може продужити рок за испуњавање једног од законом прописаних услова, али не дужи од шест мјесеци.“

Члан 23.

У члану 112. т. ђ), и), к), т) и ћ) бришу се.

У т. п) и р) послије ријечи: „организација“ додају се ријечи: „и научних удружења“.

Досадашње т. е), ж), з), ј), л), љ), м), н), њ), о), п), р) и с)постају т. ђ), е), ж), з), и), ј), к), л), љ), м), н), њ) и о).

Члан 24.

Послије члана 112а. додаје се нови члан 112б, који гласи:

„Члан 112б.

Министар ће у року од шест мјесеци од дана ступања на снагу овог закона донијети Правилник о мјерилима за остваривање и финансирање програма подршке иновативном предузетништву и новим технологијама (члан 20).“

Члан 25.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-929/19 ПРЕДСЈЕДНИК

Датум: 27. септембар 2019. године НАРОДНЕ СКУПШТИНЕ

Недељко Чубриловић